Ek dink die gedig is vervat in Andre P Brink (wat sekerlik in sy graf sou omdraai na aanleiding van die siek grap wat Suid-Afrika tans is) se GROOT VERSEBOEK…
My gunsteling gedig, pragtig en lekker om hom hier op Maroela te lees. Ek het hom al honderde male gelees, miskien verstaan of weet ek nie eers wat N.P Van Wyk Louw hier wou sê nie, maar vir my is dit net so pragtig om te lees die krag en mag wat in so klein beiteltjie is en hoe elke ding van klein tot groot breek met net een enkele houdjie. Miskien is ons soos die beiteltjie in die Here se hand, Hy sal ons louter tot ons klink en blink en dan as ons onbeskaamd die wêreld ingaan kan ons n groot inpak hê, solank die beiteltjie in die Skepper se hand bly (aan Sy wil gehoorsaam). Ja, die gedig het sommer nou vir my nuwe betekenis, nou geniet ek hom sommer nog meer.
Die woord kairos is ‘n antieke Griekse woord wat die regte of geleë oomblik beteken. Die ander woord wat die Grieke vir tyd gebruik het, was chronos – kronologiese tyd (horlosietyd). Kairos is dus ‘n oomblik in tyd. ‘n Mens kan sê dit is die oomblik van waarheid. Die Nuwe Testamentiese Griekse betekenis is: die aangewese tyd binne God se Raadsplan (sien Markus 1:15).
Ons is geroep om aktief deel te neem aan die lewe en sy besluite. Wanneer jy toelaat dat die lewe net met jou gebeur, word die noodlot jou meester en is jy die slagoffer van ander mense se besluite. Dit op sigself, is ‘n keuse wat jy maak – ‘n keuse om nie te kies nie. So gee jy jou vryheid prys en versaak jy die heerlike andersheid waartoe God mense geroep het en waarvoor Christus die losprys betaal het.